[{"text_idx": "#000000", "text": "Kunst ja Pa\u0308rnu \u2013 kuhu minna ja mida teha"}, {"text_idx": "#000001", "text": "Igal aastal toimub Pa\u0308rnus mitmeid kunstisu\u0308ndmuseid, kus saab tutvuda nii Eesti kui ka va\u0308lismaa kunstnike loominguga. Pa\u0308rnu kunstimaailm on kirev ja lai, ho\u0303lmates lisaks maalikunstile ka fotograafiat, ta\u0308navakunsti, graafikat, valgusinstallatsioone ja filmindust."}, {"text_idx": "#000002", "text": "Pa\u0308rnu linnagalerii ja kunsti aastana\u0308itus"}, {"text_idx": "#000003", "text": "Pa\u0308rnu linnagalerii tegutseb alates 1995. aastast ja korraldab kunstina\u0308ituseid Pa\u0308rnus ja edendab Pa\u0308rnu kunstielu. Linnagaleriis toimuvatel na\u0308itustel on esindatud erinevad z\u030canrid, alates maastikumaalist kuni abstraktse kunstini, samuti vo\u0303ib siin na\u0308ha graafikat."}, {"text_idx": "#000004", "text": "Aasta teises pooles toimuval Pa\u0308rnu kunsti aasta ta\u0308htsu\u0308ndmusel ehk Pa\u0308rnu kunsti aastana\u0308itusel saab igal aastal na\u0308ha paremikku Pa\u0308rnu ja Pa\u0308rnumaaga seotud kunstnike ning harrastuskunstnike uuemast loomingust."}, {"text_idx": "#000005", "text": "Fotofesti eesma\u0308rk on elavdada Pa\u0308rnu talvist kunstielu. Festivali raames saab ku\u0308lastaja heita pilgu kaasaegsel fotomaastikul toimuvale."}, {"text_idx": "#000006", "text": "Fotofest koosneb mitmest erinevast fotona\u0308itusest, mis toimuvad u\u0308hel ja samal ajal erinevates kohtades. Na\u0308iteks vo\u0303ib festivali raames imetleda fotokunsti Pa\u0308rnu raekoja hoones, Linnagalerii kunstnike majas, Pa\u0308rnu Keskraamatukogus, Pa\u0308rnu Kontserdimajas ja Endla Teatris."}, {"text_idx": "#000007", "text": "Na\u0308itustel eksponeeritakse nii maastikufotosid, elu ja olustikku kujutavaid fotosid kui ka portreesid, mille autorite seas on fotograafe nii Eestist kui ka va\u0308lismaalt."}, {"text_idx": "#000009", "text": "Mo\u0303ned aastad tagasi asukohta vahetanud Uue Kunsti Muuseum on Eesti esimene kaasaegse kunsti muuseum, mis tegutseb alates 1992. aastast."}, {"text_idx": "#000010", "text": "Muuseumi po\u0303hikollektsioonis on esindatud mitu tuhat visuaalkunsti teost u\u0308le maailma. Lisaks maalidele leiab siit veel ka fotosid, filme, graafikat, skulptuure."}, {"text_idx": "#000011", "text": "Uue Kunsti Muuseumi kuulsaim na\u0308ituste sari on igasuvine aktina\u0308itus \u201eMees ja Naine\u201c, mis on u\u0308ks tuntumaid kunstiu\u0308ritusi Pa\u0308rnus. Na\u0308itus po\u0308o\u0308rab ta\u0308helepanu keha ja hinge ilule ja harmooniale, mida igal aastal pu\u0308u\u0308takse kujutada veidi uue nurga alt."}, {"text_idx": "#000012", "text": "Pa\u0308rnu Kunstisuvi toimub igal suvel alates 1995. aastast ja vo\u0303ib o\u0308elda, et siit on la\u0308bi ka\u0308inud suurem osa Eesti kunstimaailma suurtegijatest."}, {"text_idx": "#000013", "text": "Viimastel aastatel on Pa\u0308rnu kunstisuve rikastanud na\u0308itused \u201eNaine & Naine\u201c ning \u201eMees & Mees\u201c. Tegemist ei ole klassikalises mo\u0303ttes aktina\u0308itustega. Va\u0308ljapanekud peegeldavad naiste ja meeste erinevat positsiooni kaasaegses u\u0308hiskonnas, tuues esile maskuliinseid ja feminiinseid jooni."}, {"text_idx": "#000014", "text": "Mo\u0303eldes Pa\u0308rnus toimuvatele kunsti- ja kultuurisu\u0308ndmustele, siis on Pa\u0308rnu filmifestival kindlasti a\u0308rama\u0308rkimist va\u0308a\u0308rt. Tegemist on Baltimaade ko\u0303ige vanema filmifestivaliga, mille u\u0308heks algatajaks oli 1987. aastal Lennart Meri."}, {"text_idx": "#000015", "text": "Ta\u0308naseks on Pa\u0308rnu filmifestival kasvanud rahvusvaheliseks dokumentaal- ja teadusfilmide festivaliks, mille u\u0308heks peateemaks on po\u0303lisrahvaste ja nende kultuuride elluja\u0308a\u0308mine. Lisaks puudutatakse ka sotsiaalseid ja teaduslikke teemasid ning eraldi filmiprogramm on kavas ko\u0303ige pisematele filmihuvilistele ehk lastele."}, {"text_idx": "#000016", "text": "Festivali parimad linateosed linastuvad ka teistes Eesti linnades ja ETV-s. Programmis on nii Eesti filmitegijate loomingut kui ka filme va\u0308lismaa filmiloojatelt."}, {"text_idx": "#000017", "text": "Pika ajalooga IN Graafika festivali eesma\u0308rk on otsida uusi suundi erinevatest kultuurivaldkondadest."}, {"text_idx": "#000018", "text": "IN Graafika toob kokku kunstnikud, kirjanikud ja muude kunstiliikide viljelejad. Kui traditsiooniliselt on IN Graafika olnud eksperimentaalgraafika festival, siis ta\u0308na ei keskendu see u\u0308ritus enam mitte ainult u\u0308hele tehnikale, vaid proovib leida kokkupuutepunkte ka teiste kunstidega nagu teater, kirjandus ja muusika."}, {"text_idx": "#000020", "text": "Ta\u0308navakunst ei vo\u0303rdu gra\u0308fitiga. Just seda u\u0308ritab to\u0303estada ARTernative ta\u0308navakunstifestival, mille eesma\u0308rk on Pa\u0308rnu linna elanikke ja ku\u0308lalisi veenda selles, et ta\u0308navakunst on midagi erakordset, mis rikastab meie avalikku ruumi, mitte ei risusta seda."}, {"text_idx": "#000021", "text": "ARTernative ta\u0308navakunstifestivali raames valminud kunstiteoseid saab igau\u0308ks minna vaatama endale sobival ajal."}, {"text_idx": "#000022", "text": "Na\u0308iteks on valminud ARTernative festivali raames mitmeid maalinguid Pa\u0308rnu garaaz\u030cibokside seintele. 2022. aastal vo\u0303eti ette Pa\u0308rnu Su\u0308tevaka kooli juures asuv suur must sein, kus nu\u0308u\u0308d saab imetleda suursugust seinamaali ehk muralit elevandist, kes on kuurortlinna u\u0308ks su\u0308mboleid."}, {"text_idx": "#000023", "text": "Rahvusvaheline etenduskunstide festival Diverse Universe on suvine alternatiivkultuuri su\u0308ndmus, mille raames toimuvad LIVE-performance`id ja luuleru\u0308nnakud."}, {"text_idx": "#000024", "text": "Ra\u0308ndu\u0308ritusel astub u\u0308les esinejaid u\u0308le kogu maailma."}, {"text_idx": "#000025", "text": "Matsalu loodusfilmide festival on saanud oma nime Matsalu rahvuspargi ja\u0308rgi, mis on u\u0308ks Euroopa suurimaid linnukaitsealasid."}, {"text_idx": "#000026", "text": "Loodusfilmide festival sai alguse 2003. aastal. Ta\u0308naseks on u\u0308ritus kasvanud 12-pa\u0308evaseks rahvusvaheliseks su\u0308ndmuseks, mis ulatub Lihulast Pa\u0308rnusse, Narvast Tallinnasse, Tartusse ja ka mujale."}, {"text_idx": "#000027", "text": "Festivali raames tuuakse igal aastal vaatajateni uued loodusfilmid tervest maailmast. Programmis on po\u0303nevaid ja kaasahaaravaid lugusid metsikust loodusest, inimtegevuse ja looduse koosmo\u0303just, keskkonna ja\u0308tkusuutlikkusest ja looduskaitsest, ekspeditsioonidest ja uurimisretkedest, samuti ka po\u0303lisrahvastest ning nende elust."}, {"text_idx": "#000028", "text": "Septembrikuu viimasel na\u0308dalavahetusel toimuv valgusfestival O\u0308O\u0308valgel on ku\u0308lastajate arvu poolest u\u0308ks Pa\u0308rnu suurimaid kultuurisu\u0308ndmuseid. Festivali raames saab na\u0308ha suursuguseid valgusetendusi, mis toimuvad erinevates kohtades Pa\u0308rnu kesklinnas ja rannarajoonis."}, {"text_idx": "#000029", "text": "Valgusetendused valmivad spetsiaalselt valgusfestivali tarbeks ja la\u0308bi nende jutustatakse ku\u0308lastajatele lugusid inimeseks olemisest."}, {"text_idx": "#000030", "text": "Lisaks efektsele valgusshowle astuvad etendustel u\u0308les ka na\u0308itlejad ja lauljad. Festivali teebki eriliseks ja omana\u0308oliseks see, et ro\u0303hku ei po\u0308o\u0308rata mitte ainult valgusinstallatsioonidele, nagu valgusfestivalidel tavaks, vaid ka etendustele endale."}, {"text_idx": "#000031", "text": "Veebiportaali on arendatud projekti \u201ePa\u0308rnumaa ettevo\u0303tluskeskkonna arendustegevused \u2013 turism 2017-2019\u201c raames, mida on rahastatud Euroopa Regionaalarengu Fondi meetme tegevusest \u201ePiirkondlikud algatused to\u0308o\u0308ho\u0303ive ja ettevo\u0303tlikkuse edendamiseks\u201c perioodil 2017-2023."}]